Source: http://www.bihon.ro/vom-incerca-sa-ne-calificam/1581807
Timestamp: 2018-07-16 18:38:01+00:00

Document:
„Vom încerca să ne calificăm” - BIHON
„Vom încerca să ne calificăm”
la	15. octombrie 2015 16:04
Poloiştii orădeni au o misiune dificilă la Budapesta FOTO: ROLLANDFOTO
CSM Digi dispută sâmbătă meciul cu OSC Budapesta, din manşa secundă a play-off-ului.
Campioana României a pierdut partida din prima manşă a barajului cu scorul de 7-9, în bazinul propriu, în faţa celor de la OSC Budapesta, irosind astfel o bună parte din şansele de accedere în grupele principale ale Ligii Campionilor. Cu toate acestea, echipa orădeană abordează meciul din manşa secundă, de la Budapesta, cu speranţa că va putea întoarce soarta calificării.
„Sigur că şansele noastre sunt diminuate după înfrângerea de acasă. Totuşi, noi vom face tot ce depinde de noi pentru a câştiga la trei goluri diferenţă. Dacă plecăm cu gândul că vom pierde, atunci sigur nu avem nicio şansă. Trebuie să facem un joc bun şi să încercăm să ne jucăm şansele. Dacă vom reuşi, înseamnă că merităm să jucăm în grupele Ligii Campionilor. Dacă nu, atunci vom merita să jucăm în Euro Cup. Meciul de la Budapesta na va arăta nivelul la care ne situăm la ora actuală”, ne-a declarat antrenorul CSM Digi, Kádár Kálmán.
Champions League sau Euro Cup
Tehnicianul orădean se confruntă cu două probleme de lot. Căpitanul echipei, Gheorghe Dunca este incomplet refăcut în urma unei bronşite, iar Ramiro Georgescu resimte încă efectele unei infecţii gastrice.
Dacă se va impune în play-off în faţa vicecampioanei Ungariei, OSC Budapesta, CSM Digi se va califica în grupele LEN Champions League. În caz contrar, echipa noastră va accede în sferturile de finală ale LEN Euro Cup. Meciul OSC Budapesta – CSM Digi va avea loc sâmbătă, la Bazinul „Nyéki Imre” din Budapesta, cu începere de la ora 20:00. Partida va putea fi urmărită în direct la Digi Sport 3.
PROGRAMUL MANŞEI SECUNDE
OSC Budapesta – CSM Digi Oradea (în tur 9-7)
Waspo Hannover – Primorje Rijeka (în tur 6-19)
Szolnoki VSK – CN Marseille (în tur 7-6)
AN Brescia – Jadran Carine Herceg Novi (în tur 6-14)
Taguri: csm digi oradea, OSC Budapesta, play off, polo

References: CSM 
 CSM 
 CSM 
 CSM 
 CSM 
 csm